
Text rozhodnutia
Súd: Krajský súd Trnava Spisová značka: 20S/44/2015 Identifikačné číslo súdneho spisu: 2015200329 Dátum vydania rozhodnutia: 14. 03. 2016 Meno a priezvisko sudcu, VSÚ: JUDr. Božena Husárová ECLI: ECLI:SK:KSTT:2016:2015200329.2 Uznesenie Krajský súd v Trnave v právnej veci žalobcu: Mgr. Matej Csenky, nar. XX.XX.XXXX, bytom X. XXXX/ XX, XXX XX R., IČO: 42 164 125, právne zastúpený: JUDr. Zuzana Csenkyová, advokátka so sídlom Dolné Bašty 2, 917 01 Trnava, proti žalovanému: Finančné riaditeľstvo Slovenskej republiky, so sídlom Lazovná 63, 974 01 Banská Bystrica, o návrhu na preskúmanie zákonnosti rozhodnutia žalovaného správneho orgánu č. 1100307/1/86920/2015/2206 zo dňa 25.02.2015, takto r o z h o d o l : Súd konanie z a s t a v u j e. Žiaden z účastníkov nemá nárok na náhradu trov konania. o d ô v o d n e n i e : Žalobou podanou tunajšiemu súdu osobne dňa 28.04.2015, sa žalobca prostredníctvom splnomocneného právneho zástupcu domáhal preskúmania zákonnosti rozhodnutia žalovaného správneho orgánu č. 1100307/1/86920/2015/2206 zo dňa 25.02.2015, ktorým zamietol odvolanie žalobcu a potvrdil rozhodnutie Daňového úradu Trnava č. 9214301/5/5088210/2014/Masb zo dňa 18.11.2014, ktorým mu bola uložená pokuta podľa § 155 ods. 1 písm. e/ zákona č. 563/2009 Z. z. v sume 60 Eur za správny delikt podľa § 154 ods. 1 písm. j/ cit. zákona za nepodanie prehľadu o zrazených a odvedených preddavkoch na daň z príjmov zo závislej činnosti za kalendárny mesiac máj 2014 podľa § 49 ods. 2 cit. zákona. Podaním doručeným súdu osobne dňa 08.03.2016 žalobca prostredníctvom právneho zástupcu oznámil, že na podanej žalobe netrvá, berie ju späť a konanie žiada zastaviť. Podľa § 250h O. s. p. až do rozhodnutia súdu môže žalobca (navrhovateľ) rozsah napadnutia správneho rozhodnutia obmedziť; rozšíriť ho môže len v lehote podľa § 250b O. s. p. Až do rozhodnutia súdu môže žalobca (navrhovateľ) vziať žalobu späť. Ak žalovanému medzitým vzniknú trovy konania, rozhodne súd o ich náhrade. Podľa § 250d ods.3 O. s. p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§250h ods.2). Odvolanie proti uzneseniu je prípustné. V danom prípade došlo k späťvzatiu žaloby voči žalovanému. Vzhľadom na prejav vôle žalobcu súd postupoval podľa § 250d ods. 3 O. s. p. v spojení s 250h ods. 2 O. s. p. a konanie zastavil. O náhrade trov konania rozhodol súd podľa § 146 ods. 1 písm. c) O. s. p v spojení s § 246c O. s. p. tak, že žiadnemu z účastníkov nepriznal nárok na ich náhradu. Toto rozhodnutie senát Krajského súdu v Trnave prijal pomerom hlasov 3:0 (§3ods.9 zák.č. 757/2004 Z.z. v znení zákona č. 33/2011 Z.z.). Poučenie: Proti tomuto uzneseniu je možné podať odvolanie do 15 dní odo dňa jeho doručenia na Najvyšší súd SR, písomne, dvojmo, cestou tunajšieho súdu. Z odvolania musí byť zjavné, ktorému súdu je určené, kto ho robí, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, čoho sa odvolateľ domáha, musí byť podpísané a datované.

